Tiesitkö, että ensikäynti mielenterveys- ja riippuvuuspalveluissa on mahdollista tehdä etänä?

Etelä-Karjalan hyvinvointialue tarjoaa mielenterveys- ja riippuvuushoitoa- sekä kuntoutusta monipuolisesti ja yksilöllisesti asiakkaan oireiden vakavuuden mukaan. Kaikissa palveluyksiköissämme työskennellään moniammatillisesti ja huomioidaan asiakkaan elämäntilanne kokonaisvaltaisesti. Mielenterveys- ja riippuvuuspalveluihin ei tarvita lähetettä.

Ensikäynti on mahdollista toteuttaa myös täysin etänä, jolloin asiakas voi omasta kodistaan nettiyhteyden välityksellä ottaa yhteyden mielenterveys- ja riippuvuuspalveluiden etävastanottoon.

Palvelupäällikkö Kaisa Kaski painottaa, että etävastaanotto on asiakkaalle turvallinen tapa kertoa omista asioistaan, sillä asiakastiedot käsitellään ja kirjataan yhtä luottamuksellisesti kuin kasvotusten tapahtuvalla vastaanotolla.

Monelle mielenterveys- tai riippuvuusasiakkaalle etäkäynti voi olla helpompi tapa lähteä selvittämään omassa arjessa olevia haasteita – kynnys ensikäyntiin on matalampi, kun sen voi hoitaa kotoa käsin.

Kaisa Kaski

Hoidon tarpeen arviointiin pääsee matalalla kynnyksellä:

varaamalla ajan Oma Ekhvan (https://ekhva.suomisote.fi/) kautta

soittamalla mielenterveys- ja riippuvuuspalveluiden palvelunumeroon 05 352 4610, joka on avoinna ympäri vuorokauden vuoden jokaisena päivänä

8.10.2025 alkaen: Oma Ekhvan uudessa reaaliaikaisessa chat-palvelussa, joka palvelee mielenterveys- ja riippuvuusasioissa arkisin klo 9–15.

Lisätietoja:

Kaisa Kaski, vs. palvelupäällikkö, puh. 040 1390 411, kaisa.kaski@ekhva.fi